ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
భారత్ యూరోపియన్ యూనియన్ వాణిజ్య, సాంకేతిక పరిజ్ఞాన మండలి సమావేశం సందర్భంగా బ్రెటన్ తో గోయెల్ భేటీ
భారత్ యూరోపియన్ యూనియన్ వాణిజ్య, సాంకేతిక పరిజ్ఞాన మండలి సమావేశం సందర్భంగా కేంద్ర వాణిజ్య, పరిశ్రమల, జౌళి, వినియోగదారుల వ్యవహారాల, ఆహార, ప్రజాపంపిణీ శాఖల మంత్రి శ్రీ పీయూష్ గోయెల్ అంతర్గత వర్తక యూరోపియన్ కమిషనర్ శ్రీ తియరీ బ్రెటన్ తో ద్వైపాక్షిక చర్చలు జరిపారు. ప్రజాస్వామ్య విలువలు పాటిస్తూ పరస్పరం సహకరించుకోవాల్సిన అవసరాన్ని, అటు భారతదేశం, ఇటు యూరోపియన్ యూనియన్ ఉమ్మడిగా ముందుకు సాగాల్సిన విధానాన్ని ఈ సందర్భంగా చర్చించుకున్నారు. ద్వైపాక్షిక సంబంధాలు ఉన్నత శిఖరాలకు చేరాలంటే రాజకీయంగా నిబద్ధత అవసరమని ఇరుపక్షాలూ అభిప్రాయపడ్డాయి.
భారతదేశం ఇప్పటికే సుస్థిరాభివృద్ధి లక్షాలు అధికభాగం సాధించిందని, వచ్చే 25 ఏళ్లలో ప్రగతికి ప్రణాళికలు రచించి అమలు చేస్తున్నదని శ్రీ పీయూష్ గోయెల్ చెప్పారు.2030 లక్ష్యంగా పెట్టుకున్న 40% పునరుత్పాదక ఇంధన తయారీని లక్ష్యానికి ముందే సాధించిన విషయాన్ని శ్రీ గోయెల్ ఈ సందర్భంగా గుర్తు చేశారు. 2030 నాటికి 500 గిగావాట్ల పునరుత్పాదక ఇంధనం తయారుచేయాలని భారత్ లక్ష్యంగా పెట్టుకున్న సంగతి తెలిసిందే. ఇరు పక్షాల ఆర్థిక వ్యవస్థల ప్రాతిపదికలు వేరువేరుగా ఉన్నందున ప్రస్తుత భౌగోళిక రాజకీయ పరిస్థితుల్లో ఉమ్మడి కృషికి చాలా అవకాశాలున్నాయని అభిప్రాయపడ్డారు. అంతరిక్ష రంగంలో సహకారానికి ఉన్న అవకాశాలు పరిశీలించాలని శ్రీ బ్రెటన్ చేసిన సూచనకు శ్రీ గోయెల్ సానుకూలంగా స్పందించారు. అంతరిక్ష రంగంలో భారతదేశం ప్రధాన శక్తులలో ఒకటిగా ఉందని, అందువలన ఈ రంగంలో బలమైన సహకారానికి సిద్ధమని చెప్పారు.
యూపీఐ, రూపే ద్వారా భారతదేశం ఫిన్ టెక్ లో అంతర్జాతీయంగా చాలా ముందున్నదన్న విషయం కూడా మంత్రి గోయెల్ ఈ సందర్భంగా గుర్తు చేశారు. డిజిటల్ వాణిజ్యం కోసం ఓపెన్ నెట్ వర్క్ కూడా భారతదేశం రూపొందించి అందుబాటులో ఉంచిందన్నారు. అన్ని నెట్ వర్క్ ల అమ్మకం దారులు, కొనుగోలుదారులను ఏకం చేయటానికి తగిన సామర్థ్యం దీనికి ఉందని చెప్పారు. యూరోపియన్ యూనియన్ సరికొత్త డిజిటల్స్ సేవల చట్టాన్ని రూపొందించే పనిలో ఉందని శ్రీ బ్రెటన్ చెప్పగా, ఈ విషయంలో ఇరుపక్షాలూ మరింతగా సహకరించుకొని ఐటీ రంగంలో ప్రధాన శక్తి అయిన భారత్ సేవలను ఉపయోగించుకోవచ్చునని సూచించారు. ప్రపంచంలో మూడవ అతిపెద్ద అంకుర సంస్థల వ్యవస్ఠ భారతదేశంలో ఉన్నదని అందుకే జి 20 సమావేశాలలో ఈ అంశానికి ప్రత్యేక ప్రాధాన్యత ఇచ్చిందని చెప్పారు. దీనివల్ల డిజిటల్ రంగంలో మరింత సహకారం సాధ్యమవుతుందన్నారు.
కార్బన్ బోర్డర్ సర్దుబాటు ప్రక్రియ గురించి మాట్లాడుతూ, వస్తుసేవాల ధరల పెరుగుదల కారణంగా ఇరుపక్షాల వాణిజ్య సంస్థల మీద, వర్తకం మీద, వినియోగదారుల మీద దీని ప్రభావం ఏ మేరకు ఉంటుందో మరింత అధ్యయనం చేయాల్సి ఉంటుందని శ్రీ గోయెల్ చెప్పారు.
రక్షణ మంత్రిత్వ శాఖ
తేజాస్ యుద్ధ విమానం వైమానిక దళానికి అప్పగింత
భారత వైమానిక దళం ఇటీవలే సులూర్ లోని వైమానిక కేంద్రంలో పునరుద్ధరించిన ఫ్లయింగ్ బులెట్స్ అనే 18వ స్క్వాడ్రన్ లోకి తేజాస్ ఎంకె-1 ఎఫ్ ఓ సి ని తీసుకుంది. దీంతో వైమానిక దళం నిర్వహణ సామర్థ్యం పెంపులో మరో ముఖ్యమైన అడుగు వేసినట్టయింది. ఇలా తీసుకోవటం స్క్వాడ్రన్ కు ఇదే మొదటి సారి. మేకిన్ ఇండియా కార్యక్రమాన్ని పరిపుష్టం చేసేలా స్వదేశీ యుద్ధ విమాన చరిత్రలో కూడా ఇదొక కీలకమైన మైలురాయి. అత్యంత చురుకైన ఈ తేలికపాటి యుద్ధ విమానం ఒకే ఇంజన్ తో పనిచేస్తుంది. వైవిధ్యాన్ని చాటుకుంటూ అన్ని రకాల వాతావరణాలనూ తట్టుకోగలగటం, బహుళ పాత్రలు పోషించగలగటం, గాలిలోనే ఇంధనం నింపుకోగలగటం దీని ప్రత్యేకతలు.
వైమానిక దళాధిపతి ఎయిర్ ఛీఫ్ మార్షల్ ఆర్ కె ఎస్ బహదౌరియా దీన్ని వాడకంలో పెట్టారు. సదర్న్ ఎయిర్ కమాండ్ ఎయిర్ ఆఫీసర్ కమాండింగ్ ఇన్ చీఫ్ ఎయిర్ మార్షల్ టిడి జోసెఫ్, హెచ్ ఎ ఎల్ సీఎండీ శ్రీ ఆర్ మాధవన్, ఏరోనాటికల్ దెవలప్ మెంట్ ఏజెన్సీ డైరెక్టర్ డాక్టర్ గిరీశ్ ఎస్ దేవధర్ కూడా ఈ కార్యక్రమంలో పాల్గొన్నారు.
ఈ సందర్భంగా తేజాస్ ఎఫ్ ఓ సి పత్రాలను హిందుస్తాన్ ఎరోనాటికల్ సిఎండి వైమానిక దళాధిపతికి అప్పగించారు. అనంతరం వైమానిక దళాధిపతి ఈ పత్రాలను 18 స్క్వాడ్రన్ గ్రూప్ కమాండింగ్ ఆఫీసర్ కెప్టెన్ మనీష్ తొలాని కి లాంచనపూర్వకంగా తాళాలతో అందజేశారు. హెలికాప్టర్లు, రవాణా విమానాలు. తేజాస్ యుద్ధ విమానాల గగన తల విన్యాసాలతో ఈ కార్యక్రమం ప్రారంభమైంది.
18 వ స్క్వాడ్రన్ 1965 ఏప్రిల్ 15న అంబాలా లో ఏర్పాటైంది. భారత వైమానిక దళంలోని ఏకైక పరమవీర చక్ర గ్రహీత ఫ్లయింగ్ ఆఫీసర్ నిర్మల్ జిత్ సింగ్ సెఖాన్ 1971 నాటి భారత్-పాకిస్తాన్ యుద్ధ సమయంలో ఈ స్క్వాడ్రన్ లో ఉన్నారు. హిందుస్తాన్ ఏరోనాటిక్స్ లిమిటెడ్ లో తయారైన రెండు విమానాలు తేజాస్, అజీత్ అదే యుద్ధంలో నడిపిన ఘనత కూడా ఈ స్క్వాడ్రన్ దే. దేశవ్యాప్తంగా వేరు వేరు స్థావరాల నుంచి మిగ్-27 ఎం ఎల్ విమానాన్ని కూడా నడిపింది. సదర్న్ ఎయిర్ కమాండ్ నిర్వహణ పరిధిలోకి వచ్చే ఈ స్క్వాడ్రన్ కు 2016 ఏప్రిల్ లో తాత్కాలిక విరామం ఇచ్చారు.
ప్రధాన మంత్రి కార్యాలయం
‘బతుకమ్మ’ నేపథ్యంలో ప్రజలందరికీ… ముఖ్యంగా తెలంగాణ నారీశక్తికి ప్రధాని శుభాకాంక్షలు
‘బతుకమ్మ’ పర్వదినం సందర్భంగా ప్రధానమంత్రి శ్రీ నరేంద్ర మోదీ ప్రజలందరికీ… ముఖ్యంగా తెలంగాణ మహిళాశక్తికి శుభాకాంక్షలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“బతుకమ్మ పండుగ ప్రజలందరికీ… ప్రత్యేకించి తెలంగాణ నారీశక్తికి నా శుభాకాంక్షలు. ఈ పండుగ ప్రకృతితో మన అనుబంధాన్ని మరింతగా పెంచి, పుష్పాలపై ఆసక్తిని పెంచాలని మనమంతా ఆకాంక్షిద్దాం” అని ప్రధాని పేర్కొన్నారు.
మానవ వనరుల అభివృద్ధి మంత్రిత్వ శాఖ
శిక్షక్ పర్వ్ ఆధ్వర్యంలో ప్రారంభ బాల్య సంరక్షణ మరియు విద్యపై జాతీయ వెబినార్
కొత్త విద్యా విధానం  లోని ముఖ్య లక్షణాలను ఎత్తిచూపడానికి శిక్షక్ పర్వ్ చొరవతో విద్యా మంత్రిత్వ శాఖ ప్రారంభ బాల్య సంరక్షణ మరియు విద్య పై ఈ రోజు వెబినార్ నిర్వహించింది. ఉపాధ్యాయులను సత్కరించడానికి మరియు కొత్త విద్యా విధానం-2020 ను ముందుకు తీసుకెళ్లడానికి విద్యా మంత్రిత్వ శాఖ 2020 సెప్టెంబర్, 8వ తేదీ నుండి 25వ తేదీ వరకు శిక్షక్ పర్వ్ ను నిర్వహించింది.
ఈ.సి.సి.ఈ. పై ఏర్పాటైన ఈ సదస్సును - డాక్టర్ రోమిలా సోని, ఎన్.సి.ఈ.ఆర్.టి., అసోసియేట్ ప్రొఫెసర్; అంబేద్కర్ విశ్వవిద్యాలయానికి చెందిన డాక్టర్ వెనితా కౌల్; ఎన్.సి.ఈ.ఆర్.టి. కి చెందిన ప్రొఫెసర్ సునీతి సన్వాల్ నిర్వహించారు. సిక్కిం దక్షిణ జిల్లా, కెవ్ జింగ్, లోని ప్రభుత్వ సీనియర్ సెకండరీ పాఠశాల ప్రిన్సిపాల్, శ్రీ మోతీలాల్ కొయిరాలాతో పాటు ప్రముఖ వక్తలు కూడా ఈ సదస్సులో పాల్గొన్నారు.
ప్రొఫెసర్ సునీతి చర్చను ప్రారంభిస్తూ, ఈ.సి.సి.ఈ. కి సంబంధించి జాతీయ విద్యా విధానం-2020 యొక్క సిఫారసులను వివరించారు. గర్భంలో ఉన్నప్పటినుండి రెండు సంవత్సరాల వయస్సు వరకు జీవిత ప్రారంభ సంవత్సరాల్లో పోషకాహారం యొక్క ప్రాముఖ్యత గురించి ఆమె మాట్లాడారు. పోషణ, ఆరోగ్యం, అభ్యాసం మధ్య సంబంధాన్ని ఆమె మరింతగా తెలియజేశారు. జీవితం ప్రారంభంలోని మొదటి 2 సంవత్సరాల కాలంలో పిల్లల వేగవంతమైన అభివృద్ధి గురించి కూడా ఆమె సుదీర్ఘంగా వివరించారు. పిల్లల జీవిత ప్రారంభ సంవత్సరాల్లో పోషణ, వారి ఆరోగ్యంతోనూ, తరువాతి సంవత్సరాల్లో వారి విద్యాభివృద్ధితోనూ గణనీయంగా ముడిపడి ఉంటుందని, పరిశోధనా అధ్యయనాలు వెల్లడిస్తున్నాయని ఆమె మరింతగా నొక్కి చెప్పారు.
ఎన్.ఈ.పి. అమలుకు కేంద్ర ప్రాంతాల గురించి, డాక్టర్ కౌల్, వివరిస్తూ, పిల్లల ప్రారంభ దశలో విద్యా నైపుణ్యాల అభివృద్ధితో పాటు, అదనంగా పిల్లలలో సాంఘిక నైపుణ్యాలను పెంపొందించడం చాలా ముఖ్యమని, నొక్కి చెప్పారు. నాణ్యమైన ఈ .సి.సి.ఈ. ని అందించడంలో కమ్యూనిటీ స్థాయిలో ఆదరించి మాట్లాడడంతో పాటు, తల్లిదండ్రుల పాత్ర చాలా కీలకమైనది. పిల్లలకు ఆనందకరమైన, ఆటల-ఆధారిత మరియు ఆసక్తి ఆధారిత కార్యకలాపాలకు చెందిన ఉదాహరణల ద్వారా అభివృద్ధికి తగిన విషయ పరిజ్ఞానం మరియు బోధన యొక్క ప్రాముఖ్యతను, డాక్టర్ కౌల్, ఎత్తి చూపారు. ప్రీ-స్కూల్ నుండి గ్రేడ్-1 వరకు పిల్లలను సజావుగా మార్చడానికి పాఠ్యాంశాల యొక్క విస్తరణ చాలా ప్రభావవంతంగా ఉంటుందని డాక్టర్ కౌల్ ఎన్.ఈ.పి-2020 ని ప్రశంసించారు.
పిల్లలను చురుకుగా, ఆరోగ్యంగా మరియు నేర్చుకోవడానికి సిద్ధంగా ఉంచడానికి పిల్లల యోగా వంటి ఈ.సి.సి.ఈ. కింద ఆవిష్కరణలు మరియు కార్యకలాపాలను సిక్కిం దక్షిణ జిల్లా, కెవ్ జింగ్, ప్రభుత్వ సీనియర్ సెకండరీ పాఠశాల ప్రిన్సిపాల్ శ్రీ మోతీలాల్ కొయిరాలా పంచుకున్నారు. పిల్లలకు బొమ్మలు, ఆట సామగ్రి, పుస్తకాలు మరియు పాఠశాలలో తరగతి గదులను గొప్పగా రూపొందించినట్లైతే, పిల్లలు ఉల్లాసభరితమైన అభ్యాస కార్యకలాపాలలో పాల్గొంటారని కొయిరాలా తెలియజేశారు. పాఠశాలలకు పిల్లలను ఆకర్షించడంలో ఈ కార్యకలాపాలు సహాయపడతాయనీ, తద్వారా పాఠశాలల్లో పిల్లల నమోదు పెరుగుతుందనీ, ఆయన ఉద్ఘాటించారు.
తన ముగింపు వ్యాఖ్యలలో డాక్టర్ సేనాపతి ఈ సదస్సు కార్యకలాపాలను సంగ్రహంగా తెలియజేశారు. ఈ.సి.సి.ఈ స్థాయి నుండి బోధించవలసిన విలువలను ప్రతిబింబించే భారతీయ సంస్కృతిని సుసంపన్నం చేయడానికి కొత్త విద్యా విధానం-2020 సహాయపడుతుందని ఆయన వివరించారు.
ప్రధాన మంత్రి కార్యాలయం
అనుసంధానంతోనే దేశ సౌభాగ్యం.. మా ప్రాథమ్యాల్లో దానికే అగ్రాసనం: ప్రధానమంత్రి
ఉత్తరప్రదేశ్లోని ఖజనీ అసెంబ్లీ నియోజకవర్గం పరిధిలో బేల్ఘాట్ - సిక్రిగంజ్ మధ్య 8 కిలోమీటర్ల రహదారి విస్తరణ పనులు పూర్తికావడంపై ప్రధానమంత్రి శ్రీ నరేంద్ర మోదీ అక్కడి ప్రజలకు అభినందనలు తెలిపారు. ఈ పనులు పూర్తయినట్లు సంత్కబీర్ నగర్ నుంచి లోక్సభకు ప్రాతినిధ్యం వహిస్తున్న ఎంపీ శ్రీ ప్రవీణ్ నిషాద్ చేసిన ట్వీట్పై స్పందిస్తూ- భారతదేశ సౌభాగ్యం అనుసంధానంతోనే ముడిపడి ఉందని, తమ ప్రభుత్వ ప్రాథమ్యాలలో దీనికి పెద్దపీట వేశామని శ్రీ మోదీ పేర్కొన్నారు.
ఈ మేరకు ట్వీట్ ద్వారా పంపిన సందేశంలో:
“అనేకానేక అభినందనలు! మన దేశ సౌభాగ్యం అనుసంధానం మీదనే ఆధారపడింది ఉంది. కాబట్టే మా ప్రభుత్వం ప్రాధాన్యాలలో దానికి అగ్రస్థానమిచ్చాం” అని ప్రధాని వివరించారు.
ప్రధాన మంత్రి కార్యాలయం
ఐస్ లాండ్ ప్రధాని తో ప్రధాన మంత్రి సమావేశమయ్యారు
రెండో ఇండియా-నార్డిక్ సమిట్ సందర్భం లో ప్రధాన మంత్రి శ్రీ నరేంద్ర మోదీ కోపెన్ హేగన్ లో ఐస్ లాండ్ ప్రధాని శ్రీ కెట్ రీన్ జేకోబ్ స్దోతిర్ తో ఒక ద్వైపాక్షిక సమావేశం లో పాల్గొన్నారు.
ఒకటో ఇండియా-నార్డిక్ సమిట్ 2018వ సంవత్సరం ఏప్రిల్ లో స్టాక్ హోమ్ జరిగినప్పుడు మొదటిసారి వారు సమావేశమైన సంగతి ని గుర్తు కు తెచ్చుకొన్నారు. ఈ సంవత్సరం లో రెండు దేశాలు దౌత్య సంబంధాల ను ఏర్పరచుకొని 50వ వార్షికోత్సవం జరుపుకోనున్నాయన్న సంగతి ని వారు లెక్క లోకి తీసుకొన్నారు.
ఆర్థిక సహకారాన్ని మరింత గా బలపరచుకోవడం గురించి, విశేషించి జియో థర్మల్ ఎనర్జీ, బ్లూ ఎకానమీ, ఆర్క్ టిక్, పునర్ నవీకరణ యోగ్య శక్తి, మత్స్య పరిశ్రమ, ఫూట్ ప్రోసెసింగ్, విద్యా బోధన, సంస్కృతి వంటి రంగాల లో దృష్టి సారించాలి అని నేతలు ఇద్దరు చర్చించుకొన్నారు. ఐస్ లాండ్ కు ప్రత్యేకమైన ప్రావీణ్యం ఉన్నటువంటి జియో థర్మల్ ఎనర్జీ రంగం లో రెండు దేశాల విశ్వవిద్యాలయాల మధ్య సమన్వయం కోసం కృషి చేయాలి అనే అంశాన్ని ఉభయ పక్షాలు గుర్తించాయి.
పురుషుల కు, మహిళల కు సమానమైనటువంటి అవకాశాలు లభించేటట్లు చూడటం లో ప్రధాని జేకోబ్ స్దోతిర్ స్వీయ ప్రయాసల ను ప్రధాన మంత్రి ప్రశంసించారు ఈ విషయం లో భారతదేశం చేపడుతున్న కార్యక్రమాల ను గురించి ప్రధాన మంత్రి ఆమె కు వివరించారు.
ఇండియా-ఇఎఫ్ టిఎ వ్యాపార సంప్రదింపుల ను వేగవంతం చేయడం అనే అంశం మీద కూడా చర్చలు జరిగాయి.
ప్రాంతీయ పరిణామాలు, ప్రపంచం లో ఘటన క్రమాలు కూడా చర్చల లో చోటు చేసుకొన్నాయి.
ప్రధాన మంత్రి కార్యాలయం
200 కోట్ల వేక్సీన్ డోజుల ను మించి పోయినందుకు గాను ప్రధాన మంత్రి కి అభినందనలు తెలిపిన శ్రీ బిల్ గేట్స్
శాస్త్రవేత్తలు, వైద్యులు మరియు నర్సుల ఉమ్మడి కృషి ని ప్రశంసించిన ప్రధానమంత్రి
భారతదేశం లో ప్రజల కు టీకా మందును ఇప్పించే కార్యక్రమాని కి పెద్ద దన్ను గా నిలవడం లో శాస్త్రవేత్త లు, వైద్యులు మరియు నర్సు ల సామూహిక ప్రయాసల ను ప్రధాన మంత్రి శ్రీ నరేంద్ర మోదీ ప్రశంసించారు.
శ్రీ బిల్ గేట్స్ అభినందన పూర్వకం గా చేసిన ఒక ట్వీట్ కు ప్రధాన మంత్రి జవాబు ఇస్తూ -
‘‘భారతదేశం లో ప్రజల కు టీకా మందు ను ఇప్పించే కార్యక్రమం స్థాయి ని, వేగాన్ని బట్టి చూసినప్పుడు అతి పెద్దది గా ఉంది. దీని కి ఎంతో మంది యొక్క - వారి లో శాస్త్రవేత్త లు, వైద్యులు మరియు నర్సు లు కలసి ఉన్నారు- సామూహిక ప్రయత్నాలు అండ గా నిలచాయి. అదే కాలం లో, భారతదేశ ప్రజలు విజ్ఞాన శాస్త్రం పట్ల చెప్పుకోదగ్గ విశ్వాసాన్ని చాటుకొని, వారి డోజుల ను సకాలం లో స్వీకరించారు.’’ అని పేర్కొన్నారు.
రక్షణ మంత్రిత్వ శాఖ
కర్టెన్ రైజర్: ప్రాచీన భారతీయ సముద్ర సంప్రదాయాన్ని పునరుజ్జీవింపజేసేలా స్టిచ్డ్ షిప్ కీల్ లేయింగ్ వేడుక
- ఓడ నిర్మాణపు పురాతన కళ స్టిచ్ షిప్ పద్ధతిని పునరుద్ధరించేందుకు భారత ప్రభుత్వం చొరవ
- 12 సెప్టెంబరు 23న గోవాలో కీల్ లేయింగ్
- ముఖ్య అతిథి - సాంస్కృతిక శాఖ మంత్రి
- సాంప్రదాయ సముద్ర వాణిజ్య మార్గాలలో స్టిచ్ షిప్ను నడుపనున్న భారతీయ నావికాదళం
భారతదేశానికి గొప్ప సముద్రయానపు సంప్రదాయం ఉంది. ఇది అనేక సహస్రాబ్దాల నాటిది. ఈ పురాతన సముద్ర అద్భుతం - కుట్టిన ఓడ యొక్క పునరుద్ధరణతో మరోసారి సజీవంగా రావడానికి సిద్ధంగా ఉంది. ప్రభుత్వం చేపట్టిన మహత్తర చొరవతో ఇది సాకారం కానుంది. భారతదేశానికి చెందిన భారత నావికాదళం, సాంస్కృతిక శాఖ, గోవాకు చెందిన మెస్సర్స్ హోడి ఇన్నోవేషన్స్ దీనిని మరోసారి ముందుకు తీసుకురానుంది. నావికాదళం, సాంస్కృతిక శాఖ, గోవాకు చెందిన మెస్సర్స్ హోడి ఇన్నోవేషన్స్ పురాతన సముద్ర వాణిజ్య మార్గాలలో ఒకప్పుడు మహాసముద్రాలలో ప్రయాణించిన ఓడలను గుర్తుకు తెచ్చే పురాతన కుట్టిన ఓడను పునర్నిర్మించడానికి సహకరిస్తున్నాయి. భారతదేశ సాంస్కృతిక మరియు నాగరికత వారసత్వంలో లోతుగా పొందుపరచబడిన ఈ విశేషమైన ప్రయత్నం మన దేశం యొక్క గొప్ప నౌకానిర్మాణ వారసత్వానికి చిహ్నం. ఈ ప్రతిష్టాత్మక ప్రాజెక్ట్ను రూపొందించడంలో విస్తృతమైన పరిశోధన మరియు విస్తృత విషయ నిపుణులతో సంప్రదింపులు కీలకంగా ఉన్నాయి. ఈ చొరవ బహుళ మంత్రిత్వ శాఖల పరిధిలోని సహకార ప్రయత్నాన్ని సూచిస్తుంది. భారతీయ నావికాదళం ఓడ రూపకల్పన మరియు నిర్మాణాన్ని పర్యవేక్షిస్తోంది మరియు పురాతన సముద్ర వాణిజ్య మార్గాలలో నౌకను నడుపుతోంది. సాంస్కృతిక మంత్రిత్వ శాఖ ఈ ప్రాజెక్ట్కు పూర్తిగా నిధులు సమకూర్చింది, అయితే షిప్పింగ్ మంత్రిత్వ శాఖ మరియు విదేశీ వ్యవహారాల మంత్రిత్వ శాఖ అంతర్జాతీయ ప్రయాణాన్ని నిరంతరాయంగా అమలు చేయడానికి ప్రాజెక్ట్కు మద్దతునిస్తాయి. ఈ ప్రాజెక్ట్ 14 డిసెంబర్ 2022న స్మారక ప్రాజెక్ట్గా గౌరవనీయులైన హోం మంత్రి అధ్యక్షతన నేషనల్ ఇంప్లిమెంటేషన్ కమిటీచే ఆమోదించబడింది. భారతీయ నావికాదళానికి చెందిన డైరెక్టరేట్ ఆఫ్ నేవల్ ఆర్కిటెక్చర్ సాంస్కృతిక మంత్రిత్వ శాఖతో అనేక రౌండ్ల చర్చలు జరిపింది. పురాతన కుట్టిన నిర్మాణం కోసం 18 జూలై 2023న గోవాలోని మెస్సర్స్ హోడి ఇన్నోవేషన్స్తో త్రైపాక్షిక ఒప్పందంపై సంతకం చేయడంతో ఇది ముగిసింది. ఈ నౌక నిర్మాణపు కుట్టు పనిని శ్రీ కుట్టిన ఓడ నిర్మాణంలో నిపుణుడు బాబు శంకరన్ నేతృత్వంలోని సంప్రదాయ నౌకాదారుల బృందం చేపడుతుంది. పురాతన కాలం నాటి ఈ సాంకేతికతను ఉపయోగించి, చెక్క పలకలు పొట్టు ఆకారానికి అనుగుణంగా సంప్రదాయ స్టీమింగ్ పద్ధతిని ఉపయోగించి ఆకృతి చేయబడతాయి. పురాతన భారతీయ నౌకానిర్మాణ పద్ధతికి సమానమైన కొబ్బరి పీచు, రెసిన్ మరియు చేప నూనెతో కలిపి సీలు చేసి, త్రాడులు/తాళ్లను ఉపయోగించి ప్రతి ప్లాంక్ మరొకదానికి కుట్టబడుతుంది. ఓడ సిద్ధమైన తర్వాత, పురాతన నావిగేషన్ పద్ధతులను ఉపయోగించి సాంప్రదాయ సముద్ర వాణిజ్య మార్గాల్లో భారత నావికాదళం ప్రత్యేకమైన ప్రయాణాన్ని చేపట్టనుంది. పునరావాసం పునరుజ్జీవన నౌక యొక్క ప్రయాణం 12 సెప్టెంబర్ 2023న గోవాలోని మెస్సర్స్ హోడి ఇన్నోవేషన్స్లో ఏర్పాటు చేశారు. ఈ కార్యక్రమం కీలకమైన స్థాపన కార్యక్రమంతో ప్రారంభమవుతుంది. దీనికి గౌరవనీయులైన సాంస్కృతిక మరియు విదేశీ వ్యవహారాల సహాయ మంత్రి శ్రీమతి మీనాక్షి లేఖి ముఖ్య అతిథిగా పాల్గొని అధ్యక్షత వహిస్తారు. ఈ కార్యక్రమంలో సిఎన్ఎస్ అడ్ఎం ఆర్ హరి కుమార్, ప్రధానమంత్రి ఆర్థిక సలహాదారు మండలి సభ్యుడు సంజీవ్ సన్యాల్ కూడా పాల్గొంటారు.
సమాచార, ప్రసార మంత్రిత్వ శాఖ
ప్రసారభారతి ద్వారా సులభంగా, సమ్మిళితంగా అందరకీ చేరేలా ఒలింపిక్స్ కవరేజ్- లక్షలాది మంది డిజిటల్ వీక్షణతో... హిట్
2020 టోక్యో ఒలింపిక్స్ కోసం భారత బృందం ఒలింపిక్స్లో భారతదేశానికి అనేక ఫస్ట్లు నమోదు చేసి విజయం సాధించింది. ఈ అపూర్వమైన ఫీట్ నవీన భారతదేశానికి కొత్త ఆశను కలిగించింది. పబ్లిక్ బ్రాడ్కాస్టర్ ఈ ఆశను భారతదేశం అంతటా అందుబాటులో ఉండే కవరేజ్ ద్వారా ప్రతి పౌరుడికి చేరువ చేయడంలో ఒక సమగ్ర పాత్ర పోషించిన ఆనందకరమైన తరుణమిది.
మన ఛాంపియన్లు వివిధ ఒలింపిక్ ఈవెంట్లలో ఒక వెలుగు వెలిగించగా, ప్రసార భారతి తన ప్రసార, డిజిటల్ ప్లాట్ఫారమ్ల ద్వారా, టీవీ, రేడియో, స్మార్ట్ ఫోన్ల ద్వారా ప్రతి ఇంటికి ఒలింపిక్ విజయ పరంపరను ప్రత్యక్షంగా అందించగలిగింది.
రేడియో స్పోర్ట్స్ నెట్వర్క్ అన్ని వయస్సుల వారు, అన్ని వర్గాల వారు, అన్ని ప్రాంతాల వారు కూడా వీక్షించేల బాగా ప్రాచుర్యం పొందింది. ఇది వివిధ యూట్యూబ్ ఛానెళ్లు, ప్రసార భారతి న్యూస్ఆన్ఎయిర్ యాప్ ద్వారా విస్తృతంగా ప్రజలకు చేరి లక్షలాది మంది డిజిటల్ వ్యూయర్షిప్ ని నమోదు చేసుకుంది.
ఈ బృహత్తర కార్యక్రమం కవరేజ్ లెక్కలు చుస్తే..
బాధ్యతాయుతమైన ప్రభుత్వ ప్రసార మాధ్యమంగా, ప్రసార భారతి దాని ప్రాప్యత కవరేజ్ మారుమూల ప్రాంతాలకే కాకుండా, విభిన్న ప్రతిభావంతులకు కూడా అందుబాటులో ఉండేలా చేసింది. ఒలింపిక్ కవరేజ్ కోసం, ప్రసార భారతి 14 సంకేత భాషా కళాకారులను నియమించింది, వారు 240 గంటల ఒలింపిక్స్ లైవ్ కవరేజీని సంకేత భాషలో సమర్పించారు. మన రేడియో ప్రేక్షకుల కోసం, 16 ఆల్ ఇండియా రేడియో వ్యాఖ్యాతలు వివిధ ఒలింపిక్ ఈవెంట్లలో అను క్షణము ఏమి జరుగుతుందో కళ్ళకు కట్టినట్టు వివరించారు.
టోక్యో ఒలింపిక్స్ 2020 కి సంబంధించిన ప్రభుత్వ ప్రసార మాధ్యమం డిజిటల్ కవరేజ్ సమగ్రమైనదిగాను, బహుముఖమైనది గాను ఉంది. లైవ్ ఒలింపిక్ క్రీడా ఈవెంట్లు కాకుండా, కవరేజీలో ప్రారంభ, ముగింపు వేడుకల ప్రత్యక్ష ప్రసారం, భారతీయ అగ్రశ్రేణి క్రీడాకారులతో ప్రత్యేకమైన వర్చువల్ కాన్క్లేవ్, జీవిత చరిత్రలు, భారతీయ ఒలింపిక్ బృందం సభ్యుల విజయ కథలు, దేశవ్యాప్తంగా వారి విజయాల వేడుకలు, మరెన్నో ఉన్నాయి.
ప్రధాన మంత్రి కార్యాలయం
నాగాలాండ్ స్థాపన దినం నాడు ఆ రాష్ట్ర ప్రజల కు శుభాకాంక్షల ను తెలిపినప్రధాన మంత్రి
నాగాలాండ్ స్థాపన దినం సందర్భం లో ఆ రాష్ట్ర ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘నాగాలాండ్ ప్రజల కు వారి రాష్ట్ర స్థాపన దినం సందర్భం లో ఇవే శుభాకాంక్ష లు. నాగాలాండ్ సంస్కృతి ని చూసుకొని భారతదేశం గొప్పగా గర్విస్తోంది. నాగాలాండ్ సంస్కృతి సాహసాని కి, కఠోర శ్రమ కు మరియు ప్రకృతి తో సద్భావన ను కలిగి ఉంటూ జీవించడం అనే అంశాల కు ప్రాధాన్యాన్ని కట్టబెడుతూ ఉంటుంది. రాబోయే సంవత్సరాల లో నాగాలాండ్ నిరంతర సాఫల్యాల ను సాధించాలి అంటూ నేను ప్రార్థిస్తున్నాను.’’ అని పేర్కొన్నారు.
బొగ్గు మంత్రిత్వ శాఖ
ఐదు బొగ్గు గనుల పిట్లేక్స్ను రామ్సర్ జాబితాలో చేర్చడానికి పర్యావరణ మంత్రిత్వ శాఖను బొగ్గు మంత్రిత్వ శాఖ సంప్రదించింది
వదిలివేసిన బొగ్గు గనుల పునర్నిర్మాణానికి ప్రపంచ బ్యాంకు సహాయాన్ని మంత్రిత్వ శాఖ కోరింది
బొగ్గు ఉత్పత్తిని మరింత పెంపొందించడం ద్వారా రోజురోజుకు పెరుగుతున్న ఇంధన డిమాండ్లను నెరవేర్చడానికి భారతదేశ బొగ్గు రంగం నిరంతర ప్రయత్నాలు చేస్తోంది. అదే సమయంలో పర్యావరణ సంరక్షణ, అడవులు మరియు జీవవైవిధ్యాన్ని పరిరక్షించే చర్యలకు ప్రాధాన్యతనిస్తూ స్థిరమైన అభివృద్ధి మార్గాన్ని అనుసరించే దిశగా బొగ్గు రంగం అనేక కార్యక్రమాలు చేపడుతోంది. వివిధ సుస్థిర కార్యకలాపాలలో భాగంగా కోల్ ఇండియా లిమిటెడ్  పర్యావరణ, అటవీ & వాతావరణ మార్పు మంత్రిత్వ శాఖ  మరియు సంబంధిత రాష్ట్ర ప్రభుత్వాల సహకారంతో బొగ్గు గని పిట్ సరస్సుల పరిరక్షణ, తడి భూముల పర్యావరణ స్వభావ నిర్వహణ ప్రతిష్టాత్మక రామ్సార్ జాబితాలో అటువంటి పిట్ సరస్సులను చేర్చడం వంటి కార్యక్రమాలను చేపట్టింది.
రామ్సర్ జాబితాలో చేర్చడానికి బొగ్గు గని పిట్ సరస్సుల అనుకూలత గురించి రామ్సార్ జాబితాలో ఉంచడానికి తడి భూములను గుర్తించడానికి నోడల్ మంత్రిత్వ శాఖ ఎంఓఈఎఫ్సీసీతో చర్చించబడింది. ఎంఓఈఎఫ్సీసీ మార్గదర్శకం ప్రకారం పశ్చిమ బెంగాల్, ఒడిశా, జార్ఖండ్ మరియు మధ్యప్రదేశ్ రాష్ట్రాల్లో రామ్సర్ జాబితాలో చేర్చే పరిశీలన కోసం సీఐఎల్ ఐదు పిట్ సరస్సులను గుర్తించింది. సీఐఎల్ రామ్సార్ ఇన్ఫర్మేషన్ షీట్ ని సిద్ధం చేసే పనిలో ఉంది. ఈ గని పిట్ వాటర్ బాడీలను వివిధ జాతుల పక్షులు క్రమం తప్పకుండా సందర్శిస్తాయి మరియు అవి జంతువుల జనాభాను కూడా కలిగి ఉంటాయి. పెద్ద ఎత్తున ప్లాంటేషన్ మరియు ఇతర నేల తేమ పరిరక్షణ కార్యకలాపాల ద్వారా సీఐఎల్ ప్రయత్నాల కారణంగా ఈ నీటి వనరుల చుట్టూ ఉన్న పర్యావరణం మెరుగుపడింది.
పాడుబడిన గని సైట్లను సురక్షితంగా పర్యావరణపరంగా స్థిరంగా మరియు తగిన వాణిజ్య వినియోగానికి అనువైనదిగా మార్చడానికి వాటిని పునర్నిర్మించడానికి ప్రపంచ బ్యాంక్, జీఐజడ్ మరియు ఇతర ప్రపంచ సంస్థల మద్దతు మరియు సహాయాన్ని బొగ్గు మంత్రిత్వ శాఖ పొందుతోంది. తద్వారా సోలార్ పార్కులు, టూరిజం, క్రీడలు, అటవీ, వ్యవసాయం, ఉద్యానవనం, టౌన్షిప్లు మొదలైన ఆర్థిక వినియోగం కోసం తిరిగి స్వాధీనం చేసుకున్న భూములు పునర్నిర్మించబడతాయి. వివిధ దేశాలలో గనుల మూసివేత కేసులను నిర్వహించడంలో ఈ సంస్థల యొక్క అపారమైన అనుభవం చాలా ప్రయోజనకరంగా ఉంటుంది మరియు అత్యుత్తమ గ్లోబల్ దత్తత తీసుకోవడానికి దోహదపడుతుంది.
రక్షణ మంత్రిత్వ శాఖ
సుభ్రతో ముఖర్జీ స్పోర్ట్స్ అండ్ ఎడ్యుకేషన్ సొసైటీ, ఆల్ ఇండియా ఫుట్బాల్ ఫెడరేషన్ మధ్య అవగాహన ఒప్పందం
గ్రాస్రూట్ స్థాయిలో ఫుట్బాల్ను ప్రోత్సహించడానికి వీలుగా ఒప్పందం
ఫుట్బాల్క్రీడను కింది మూలాలస్థాయి నుంచి ప్రోత్సహించే విషయంలో సహకరించుకునేందుకు వీలుగా మొట్టమొదటిసారిగా సుబ్రొతో ముఖర్జీ స్పోర్ట్స్ ఎడ్యుకేషన్ సొసైటీ  ఆల్ ఇండియా ఫుట్బాల్ ఫెడరేషన్ తో కలిసి ఒక అవగాహన ఒప్పందం కుదుర్చుకున్నాయి. ఈ అవగాహన ఒప్పందంలో భాగంగా ఈ ఎడిషన్ నుండి, జూనియర్ బాయ్స్  విభాగంలో సుబ్రొటో XI జట్టు ఏర్పడుతుంది. ఈ జట్టు 2023-24 సీజన్ నుండి ఏఐఎఫ్ఎఫ్ యూత్ కాంపిటీషన్లో పాల్గొంటుంది. దీనికి తోడు ఐఎస్ఎల్, ఐ-లీగ్ మరియు ఐడబ్ల్యుఎల్ నుండి క్లబ్లు తమ జట్లకు ప్రాతినిధ్యం వహించడానికి సుభ్రతో కప్ నుండి ఆటగాళ్లను తీసుకుంటాయి. జాతీయ స్థాయిలో క్రీడాకారులు తమ ప్రతిభను చాటేందుకు ఇది దోహదపడుతుంది. ఏఐఎఫ్ఎఫ్ వారి వార్షిక మీడియా ప్రణాళిక మరియు క్యాలెండర్ ద్వారా సుబ్రోతో కప్ను కూడా ప్రమోట్ చేస్తుంది. పోటీలో వయస్సు మోసాన్ని నిరోధించడానికి, ఎస్ఎంఎస్ఈఎస్ నిపుణులను ఉపయోగించి వయస్సు నిర్ధారణ పరీక్షలను నిర్వహిస్తుంది. కోచ్లను అప్డేట్ చేయడానికి మరియు ఎడ్యుకేట్ చేయడానికి, ఢిల్లీ మరియు బెంగళూరులో చివరి రౌండ్ జట్ల కోచ్ల కోసం ఏఐఎఫ్ఎఫ్ ద్వారా ఎడ్యుకేషన్ వర్క్షాప్ నిర్వహించబడుతుంది. న్యూఢిల్లీలోని ఎయిర్ఫోర్స్ స్టేషన్లో జరిగిన అధికారిక కార్యక్రమంలో ఎస్ఎంఎస్ఈఎస్ సభ్యుడిగా ఎయిర్ వైస్ మార్షల్ అలోక్ శర్మ, వీఎం వీఎస్ఎం, ఏసీఏఎస్  మరియు ఏఐఎఫ్ఎఫ్ సెక్రటరీ జనరల్ డాక్టర్. షాజీ ప్రభాకరన్ సంతకం చేశారు. ఇద్దరు ప్రముఖులు ఈ భాగస్వామ్యంపై సంతోషాన్ని వ్యక్తం చేశారు. ఈ ఒప్పందం మూలంగా రాబోయే కాలంలో జాతీయ ఫుట్బాల్కు గొప్ప ఫలాలా వస్తాయనే నమ్మకంతో ఉన్నారు. సుబ్రొతో ముఖర్జీ స్పోర్ట్స్ ఎడ్యుకేషన్ సొసైటీ  ఎయిర్ ఫోర్స్ స్పోర్ట్స్ కంట్రోల్ బోర్డ్ ఆధ్వర్యంలో 1960 నుండి ప్రతిష్టాత్మకమైన సుభ్రొతో కప్ అంతర్జాతీయ ఫుట్బాల్ టోర్నమెంట్ను నిర్వహిస్తోంది. ఇది ఒక ప్రత్యేకమైన ఫుట్బాల్ టోర్నమెంట్, దీనిలో గ్రాస్-రూట్ స్థాయి నుండి ప్రారంభించి అన్ని రాష్ట్రాల పాఠశాల జట్లు సబ్-జూనియర్ బాలురు , జూనియర్ బాలురు  మరియు జూనియర్ బాలికలు  మూడు విభాగాలలో దేశంలో ఫుట్బాల్లో అత్యున్నత గౌరవాల కోసం పోటీపడతాయి.
ప్రధాన మంత్రి కార్యాలయం
మహాశివరాత్రి మరియు హెరథ్ ల సందర్బం లో దేశ ప్రజల కు శుభాకాంక్షలు తెలిపిన ప్రధాన మంత్రి
మహాశివరాత్రి మరియు హెరథ్ పండుగ ల సందర్బం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్ష లు తెలిపారు. శాంతి మరియు సమృద్ధి సర్వత్రా వర్ధిల్లాలని ఆయన అభిలషించారు. అలాగే, ప్రతి ఒక్కరి కి సంతోషాన్ని మరియు పుష్కల ఆరోగ్యాన్ని ఇవ్వవలసిందంటూ ఆ ఈశ్వరుడి ని ప్రార్థిస్తున్నట్లు ఒక సందేశం లో ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
06 మార్చి, 2023 న ‘ఆరోగ్యం మరియు వైద్య పరిశోధన’పై బడ్జెట్ అనంతర వెబ్నార్లో ప్రసంగించనున్న ప్రధాన మంత్రి
బడ్జెట్ ప్రకటనల అమలుకు అవసరమైన ఆలోచనలను,సూచనలను 12 పోస్ట్ బడ్జెట్ వెబ్నార్లలో సేకరిస్తున్న కేంద్ర ప్రభుత్వం
కొత్త నర్సింగ్ కాలేజీల స్థాపన, ఐసిఎంఆర్ ల్యాబ్ల పబ్లిక్ & ప్రైవేట్ రంగ వినియోగం మరియు వైద్య పరికరాల కోసం ఫార్మా ఇన్నోవేషన్ & మల్టీ డిసిప్లినరీ కోర్సుల స్థాపనకు సంబంధించిన బడ్జెట్ ప్రకటనలను కవర్ చేసే విధంగా వెబ్నార్లో మూడు బ్రేక్అవుట్ సెషన్లు
ప్రధాన మంత్రి శ్రీ నరేంద్ర మోదీ 06 మార్చి, 2023న ఉదయం 10 గంటలకు వీడియో కాన్ఫరెన్సింగ్ ద్వారా ‘ఆరోగ్యం మరియు వైద్య పరిశోధన’పై బడ్జెట్ అనంతర వెబ్నార్లో ప్రసంగిస్తారు. కేంద్ర బడ్జెట్లో ప్రకటించిన కార్యక్రమాలను సమర్థవంతంగా అమలు చేయడం కోసం ఆలోచనలు మరియు సూచనలను సమీకరించడానికి కేంద్ర ప్రభుత్వం నిర్వహిస్తున్న 12 బడ్జెట్ అనంతర వెబ్నార్ల శ్రేణిలో ఇది ఒక భాగం.
కేంద్ర బడ్జెట్ 2023-24 ఏడు ప్రాధాన్యతల ద్వారా ఒకదానికొకటి కలయికగా ఉంటుంది. అదే విధంగా అమృత్ కాల్ ద్వారా 'సప్తఋషి' మార్గనిర్దేశం చేస్తుంది. ఇందులో 157 కొత్త నర్సింగ్ కాలేజీల స్థాపన,ఐసిఎంఆర్ ల్యాబ్లలో పబ్లిక్ & ప్రైవేట్ మెడికల్ రీసెర్చ్ను ప్రోత్సహించడం మరియు మెడికల్ పరికరాల కోసం ఫార్మా ఇన్నోవేషన్ & మల్టీడిసిప్లినరీ కోర్సులను ప్రోత్సహించడం వంటి ప్రభుత్వ ప్రాధాన్యతలలో సమ్మిళిత అభివృద్ధి ఒకటి.
వెబ్నార్లో హెల్త్ మరియు ఫార్మా రంగాలు రెండింటినీ కవర్ చేసే మూడు బ్రేక్అవుట్ సెషన్లు ఉంటాయి. సంబంధిత కేంద్ర ప్రభుత్వ మంత్రిత్వ శాఖలు/విభాగాల మంత్రులు మరియు కార్యదర్శులతో పాటు, రాష్ట్ర/యూటీ ప్రభుత్వాల ఆరోగ్య శాఖలు, సబ్జెక్టు నిపుణులు, పరిశ్రమలు/సంఘాలు, ప్రైవేట్ వైద్య కళాశాలలు/ఆసుపత్రులు/ఇన్స్టిట్యూట్లు నుండి అనేక మంది వాటాదారులు వెబ్నార్కు హాజరవుతారు. మరియు బడ్జెట్ ప్రకటనలను మెరుగ్గా అమలు చేయడానికి అవసరమైన సూచనలను అందిస్తారు.
బ్రేక్అవుట్ సెషన్ల థీమ్లు: నర్సింగ్లో గుణాత్మక మెరుగుదల: మౌలిక సదుపాయాలు, విద్య & అభ్యాసం; మెడికల్ రీసెర్చ్కు ఫెసిలిటేటర్గా ఐసిఎంఆర్ ల్యాబ్లను పబ్లిక్ & ప్రైవేట్ రంగ వినియోగం; వైద్య పరికరాల కోసం ఫార్మా ఇన్నోవేషన్ మరియు మల్టీ డిసిప్లినరీ కోర్సులు.